**ÚTMUTATÓ**

**a pályázók átláthatóságának vizsgálatára vonatkozó**

**nyilatkozat kitöltéséhez**

Támogatói döntéssel és/vagy támogatási szerződéssel/támogatói okirattal rendelkező kedvezményezettek

**I.**     **Törvény erejénél fogva átlátható szervezetek**

Az államháztartásról szóló 2011. évi CXCV. törvény 50. § (1) bekezdés c) pontja szerinti feltételnek a törvény ereje által megfelelő szervek felsorolását a nemzeti vagyonról szóló 2011. évi CXCVI. törvény 3. § (1) 1. a) pontja tartalmazza.

A nemzeti vagyonról szóló 2011. évi CXCVI. törvény 3. § (1) 1. átlátható szervezet:

1. az állam,
2. a költségvetési szerv,
3. a köztestület,
4. a helyi önkormányzat,
5. a nemzetiségi önkormányzat,
6. a társulás,
7. az egyházi jogi személy,
8. az olyan gazdálkodó szervezet, amelyben az állam vagy a helyi önkormányzat külön-külön vagy együtt 100%-os részesedéssel rendelkezik,
9. a nemzetközi szervezet,
10. a külföldi állam,
11. a külföldi helyhatóság,
12. a külföldi állami vagy helyhatósági szerv,
13. az Európai Gazdasági Térségről szóló megállapodásban részes állam szabályozott piacára bevezetett nyilvánosan működő részvénytársaság.

Amennyiben valamely, a nyilatkozat I. pontjában fel nem tüntetett szervezet is megkapta a nyilatkozatot, kérjük, hogy küldje vissza azzal, hogy a nyilatkozatban egyébként felsorolt szervek mellett jelölje meg, hogy a fent hivatkozott jogszabály mely pontja alapján minősül törvény erejénél fogva átláthatónak.

**II.**     **Az I. pont alá nem tartozó jogi személyek vagy jogi személyiséggel nem rendelkező gazdálkodó szervezetek**

**1.**

A II. pontban a Pályázó/Kedvezményezett, és a Pályázó/Kedvezményezett  (továbbiakban együttesen: Kedvezményezett) tulajdonosairól, tulajdonosi szerkezetéről kell nyilatkoznia a Kedvezményezettnek. Az 1-3 pont a Kedvezményezettről, a 4-es pont a Kedvezményezett nem természetes személy tulajdonosaira vonatkozik.

Az 1. pont bevezető bekezdésébe értelemszerűen a nyilatkozatot aláíró személy, valamint a Kedvezményezett neve és adatai kerülnek rögzítésre.

**a)** Lásd 2. pont.

**b)** Amennyiben a Kedvezményezett székhelye Magyarországon van, alá kell húznia az „Európai Unió tagállamában” részt, az ország megnevezésénél pedig Magyarországot kell megjelölni.

**c)** Amennyiben a Kedvezményezett székhelye Magyarországon található, úgy a c) pont – és ez által a II. 3. pont – nem releváns, ezt kitöltetlenül kell hagyni. Amennyiben felmerül kérdés, úgy kérjük, hogy az Támogatáskezelési Osztályon szíveskedjenek tájékozódni.

**d)** A d) pont már nem közvetlenül a Kedvezményezettre, hanem a Kedvezményezett nem természetes személy tulajdonosaira vonatkozik. Lásd 4. pont.

**2.**

Ebben a pontban a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény 3. § r) pontja alapján kell megjelölni a Kedvezményezett természetes személy tényleges tulajdonosát, tulajdonosait. (Lásd még a Kitöltési Útmutató „Egyéb információk” 2. pontját!)

A hivatkozott jogszabály szerint:

*r) tényleges tulajdonos:*

*ra) az a természetes személy, aki jogi személyben vagy jogi személyiséggel nem rendelkező szervezetben közvetlenül vagy - a Polgári Törvénykönyvről szóló 1959. évi IV. törvény (a továbbiakban: Ptk.) 685/B. § (3) bekezdésében meghatározott módon - közvetve a szavazati jogok vagy a tulajdoni hányad legalább huszonöt százalékával rendelkezik, ha a jogi személy vagy jogi személyiséggel nem rendelkező szervezet nem a szabályozott piacon jegyzett társaság, amelyre a közösségi jogi szabályozással vagy azzal egyenértékű nemzetközi előírásokkal összhangban lévő közzétételi követelmények vonatkoznak,*

*rb) az a természetes személy, aki jogi személyben vagy jogi személyiséggel nem rendelkező szervezetben - a Ptk. 685/B. § (2) bekezdésében meghatározott - meghatározó befolyással rendelkezik,*

*rc) az a természetes személy, akinek megbízásából valamely ügyleti megbízást végrehajtanak,*

*re) az ra)-rb) alpontokban meghatározott természetes személy hiányában a jogi személy vagy jogi személyiséggel nem rendelkező szervezet vezető tisztségviselője,*

*re) az ra)-rb) alpontokban meghatározott természetes személy hiányában a jogi személy vagy jogi személyiséggel nem rendelkező szervezet vezető tisztségviselője.*

Ebben az esetben mindig azt/azokat a természetes személyt/eket kell megjelölni, aki/k legalább 25%-os részesedéssel, befolyással, vagy a Ptk. szerinti meghatározó befolyással rendelkezik/nek, vagy – ha ez nem jelölhető meg (Előfordulhat ez pl. nyilvánosan működő részvénytársaság esetében) – a vezető tisztségviselőt/ket.

**3.**

Ezt a pontot csak abban az esetben kell kitölteni, amennyiben a pályázó nem magyarországi székhelyű. A magyarországi székhellyel rendelkező Kedvezményezet nem külföldi ellenőrzött társaság. Amennyiben van olyan Kedvezményezett, akire ez a pont vonatkozik, úgy kérjük, vegye fel a kapcsolatot az Támogatáskezelési Osztállyal.

**4.**

Ezen pontban a Kedvezményezett nem természetes személy tulajdonosairól kell nyilatkozni. Minden olyan szervezet esetében, amely akárcsak közvetve, de több, mint 25%-os tulajdonnal, szavazati joggal vagy befolyással bír, függetlenül attól, hogy a tulajdonosi szerkezet melyik fokán található, nyilatkozni kell. A 4.1. pontban a nem természetes személy szervezetek kerülnek feltüntetésre. A 4.2. pontban pedig a 4.1. pontban feltüntetett gazdálkodó szervezetek tényleges tulajdonosai (Lásd II.2. pont!)

**III.**     **Civil szervezetek, vízitársulatok**

A III. pontban – tekintettel a külön jogi szabályozásra – a civil szervezeteknek és víztársulatoknak kell nyilatkozniuk  a II. pont szerinti elvek mentén. Azt vizsgáljuk, hogy a szervezet vezető tisztségviselője és törvényes képviselője átláthatósági szempontból milyen szervezetekben rendelkezik részesedéssel.

**Egyéb információk**

**1.** A nyilatkozat minta utolsó bekezdésében található az átláthatóságra vonatkozó nyilatkozat a pályázat benyújtásának időpontjára visszamenőleg. Amennyiben a pályázat benyújtásakor valamely cég nem felelt meg a jogszabályi előírásoknak, nem volt átlátható, ezen nyilatkozat szövegét módosítani kell és a „megfelelt” kifejezés helyett a „nem felelt meg” kifejezést kell rögzíteni.

Amennyiben a pályázat benyújtását követően projekt átadás történt, úgy nem a pályázat benyújtásának időpontját, hanem a projekt átadásának időpontját kell ebben a nyilatkozatban megjelölni. Törvény erejénél fogva bekövetkezett jogutódlás esetében pedig a jogutódlás bekövetkeztének a napját. (Lásd még 3. pont!)

**2.**Egyéni vállalkozóknak nyilatkozat-minta főszabály szerint nem került kiküldésre. Amennyiben mégis, úgy kérjük, hogy a II. 2. pont esetében a tényleges tulajdonost tüntesse fel és küldje vissza a nyilatkozatot.

**3.**A törvény erejénél fogva bekövetkező jogutódlások esetében a nyilatkozatot minden esetben a jogutódra kell kitölteni.

**4.** A nyilatkozatok kitöltésére a Kedvezményezettnek a nyilatkozat-minta átvételétől számított 8 nap áll rendelkezésére. Amennyiben a 8 napos határidő előre láthatólag nem tartható, úgy a Kedvezményezett e-mailen tájékoztatja a Kezelő szervet (Támogatáskezelési Osztály) arról, hogy a nyilatkozat kitöltése folyamatban van.

**5.**Az új pályázati felhívásokba a nyilatkozattételi kötelezettség előírásra kerül, a nyilatkozatot a pályázati dokumentumokkal együtt kell majd benyújtani, ezen esetekre a 4. pontban írt 8 napos határidő nem vonatkozik.

**6.**Amennyiben az ellenőrzés során olyan információ merül fel, amely megkérdőjelezi az átláthatóságot, a teljes bizonyítási teher a Kedvezményezettet terheli.